મુમુક્ષુના સંયમ ગ્રહણના મુહૂર્ત પ્રદાન પશ્ચાત મુમુક્ષુને પોતાના ગૃહ આંગણે પધારવાનું અનેક પરિવાર આમંત્રણ આપે છે. એવું પ્રમાણ છે કે, મુમુક્ષુને આવા ગૃહ નિમંત્રણથી વૈરાગ્યના અન્ય અનેક દીવા પ્રજ્વલિ ઊઠે છે. એકની આ સાધના યાત્રા અનેકના જીવનમાં પરિવર્તન લાવી શકે છે. વ્યસન, નશો, જુગટુ તથા વ્યભિચારના કારણે પોતાના જીવનને તથા પરિવારને તીવ્ર ક્ષતિ કરતા અનેકના જીવનમાં પૂર્ણ રૂપે પરિવર્તન આવે છે અને સમાજ સુધારણાનું એક અનેરું અનુષ્ઠાન સ્વયં પણે આકાર લે છે. સાચા વૈરાગ્યની પૂર્વ ભૂમિકા પણ આ પ્રમાણે ઉપકારી છે.